internet vaartha 279 Views
ముంబై : బ్రిటన్‌ యువరాజు విలియమ్స్‌ ముంబైల బాలలతో కలిసి క్రికెట్‌ ఆడనున్నాడు. కాగా ఈ కార్యక్రమంలో మాస్టర్‌ బ్లాస్టర్‌ సచిన్‌ కూడా పొల్గొంటారు. బ్రిటన్‌ యువరాజు, ఆయన సతీమణి కేట్‌మిడిల్‌టన్‌ భారత్‌లో పర్యటించనున్నారు.ఈనెల 10 నుంచి దేశంలో పర్యటించబోతున్న వీరి కోసం ముంబై సర్వాంగ సుందరంగా ముస్తాబవుతుంది. తాజ్‌ మహల్‌ ప్యాలెస్‌లో వీరిద్దరూ బస చేస్తారు.దిలీప్‌ వెంగ్‌సర్కార్‌ క్రికెట్‌ మైదానంలో స్వచ్ఛంద సంస్థల ఆధ్వర్యంలోని బాలలతో కలిసి బ్రిటన్‌ యువరాజ్‌ క్రికెట్‌ ఆడతాడు.కాగా 2008లో ముంబైలో జరిగిన ఉగ్రవాద దాడుల్లో ప్రాణాలు కోల్పోయిన వారికి నివాళులు అర్పించనున్నారు.అనంతరం దక్షిణ ముంబైలో యువ ఔత్సాహిక పారిశ్రామిక వేత్తలతో సమావేశమవుతారు.తాజ్‌ క్రిస్టర్‌ రూమ్‌లో క్రీడలు,వ్యాపార,బాలీవుడ్‌ దిగ్గజాలతో విలియమ్స్‌,కేట్‌ పరిచయ కార్యక్రమం,విందు జరుగుతాయి.
విండీస్‌పై సచిన్‌ ప్రశంసల జల్లు
ఐసిసి టి20 వరల్డ్‌ కప్‌ మెగా టోర్నీల కోల్‌కతాలోని ఫ్రఖ్యాత ఈడెన్‌గార్డెన్స్‌లో ఉత్కంఠభరితంగా సాగిన టైటిల్‌ పోరులో వెస్టిండీస్‌ జట్టు విజేతగా నిలిచింది.ప్రత్యర్థి జట్టు ఇంగ్లండ్‌ను చిత్తు చేసి టైటిల్‌ సాధించింది.కాగా ఈ సందర్భంగా విండీస్‌ జట్టు విజయంపై సోషల్‌ మీడియాలో ప్రశంసలు హోరెత్తాయి.టీమిండియా మాజీ క్రికెటర్‌ సచిన్‌ ఆసక్తికరమైన వ్యాఖ్యలు చేశారు.ట్విటర్‌ వేదికగా సచిన్‌ పోస్టు చేసిన మెసేజ్‌ చూస్తే విండీస్‌ విన్నర్‌గా నిలిచిన కార్లోస్‌ బ్రాత్‌వైట్‌ మురిసిపోక తప్పదు,బ్రాత్‌ వైట్‌ వాజ్‌ బ్రీత్‌ టేకింగ్‌ అంటూ సచిన్‌ అభివర్ణించారు. అండర్‌-19,మహిళలు,పురుషుల విభాగాల్లో విండీస్‌ విజేతగా నిలిచిన వైనాన్ని ప్రస్తావించిన సచిన్‌ ఆ దేశ జట్ల ఆట తీరును ప్రశంసించారు.